Diari Oficial de la Generalitat Valenciana


Sumari del DOGV 1548, del 22-05-1991 (1991/821229)

RESOLUCIÓ del Conseller d'Obres Públiques, Urbanisme i Transports, de data 6 de març de 1991, per la qual s'autoritza a l'Ajuntament de la Llosa la revisió anticipada de les normes subsidiàries de planejament municipal.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1548

Data del DOGV
:   22-05-1991

Secció del DOGV
:   ALTRES DISPOSICIONS

Número del document
:   1991/821229


Data del document
:   06-03-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 6 de març de 1991, per la qual s'autoritza a l'Ajuntament de la Llosa la revisió anticipada de les normes subsidiàries de planejament municipal.  
Vist l?expedient de revisió anticipada de les normes subsidiàries de planejament urbanístic de la Llosa.  
Vist que l'Ajuntament de la Llosa amb data 13 de desembre de 1990, va sol·licitar l'autorització per a procedir a la revisió anticipada de les normes subsidiàries de planejament municipal a fi d'adaptar-les a la problemàtica urbanística i d'edificació actual. Aquesta sol·licitud va ser acordada per la Corporació Local en la sessió de 24 d'abril de 1990.  
Vist, que segons l?informe tècnic que s'hi adjunta, l?esmentada revisió afectaria fonamentalment els següents apartats:  
1. Creació d'una borsa de sòl industrial apte per a urbanitzar de 5'5 h al nord-oest de la CN 340.  
2. Canvis de classificació mitjançant la conversió del sòl urbanitzable residencial del sud del nucli urbà en no urbanitzable, i en sòl urbanitzable i apte per a urbanitzar, part del sòl que no ho és i que hi ha en l'actualitat, de fàcil desenvolupament per la seua proximitat al nucli i les seues condicions particulars. Tot això, amb l'ampliació de la superfície en zones verdes i equipaments en la mesura necessària.  
3. Adequació de les àrees dotacionals a les possibilitats de la població, i en una ubicació més idònia.  
4. Reconsideració de certs espais protegits, que atesa la falta de valors que sustenten l?esmentada protecció caldria evitar, i adaptar-los a les possibilitats perquè realment siguen espais adequats per a l?ús i gaudi com a espais lliures.  
5. Canvis aïllats de classificació, amb l'adaptació a la realitat fàctica de la seua actual consolidació, o a les característiques homogènies de les zones adjacents.  
Atés que les normes subsidiàries de planejament municipal de la Llosa van ser aprovades definitivament per la Comissió Provincial d'Urbanisme en sessió de 25 de febrer de 1986.  
Atés que les argumentacions formulades per l'Ajuntament de la Llosa, evidencien la necessitat d'adoptar nous criteris respecte a l'estructura general i orgànica del territori, i també de la classificació del sòl, motivada per l'elecció d'un model territorial diferent, circumstàncies urbanístiques que aconsellen, d'acord amb la voluntat municipal, que s'autoritze la revisió anticipada de les normes subsidiàries de planejament de l'esmentat municipi.  
Atés, que s'ha seguit el tràmit legal, d'acord amb l'article 47.2 de la Llei del Sòl. La Comissió Territorial d'Urbanisme de Castelló en sessió del dia 17 de gener de 1990, va emetre informe favorable.  
Atés, que és competent per acordar la revisió anticipada de les normes subsidiàries de planejament municipal d'acord amb l'article 47.2 de la Llei del Sòl, en relació amb l'article 3 del Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i d'altres de pertinent aplicació, resolc:  
Autoritzar a l'Ajuntament de 11 Llosa la revisió anticipada de les normes subsidiàries de planejament municipal.  
Contra aquesta resolució que no esgota la via administrativa hom pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 6 de març de 1991. - El Conseller d'Obres Públiques, Urbanisme i Transports: Eugenio Burriel de Orueta.